**ՀԻՄՆԱՎՈՐՈՒՄ**

**«ՀԱՅԿԱԿԱՆ ԱՏՈՄԱՅԻՆ ԷԼԵԿՏՐԱԿԱՅԱՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ N 2 ԷՆԵՐԳԱԲԼՈԿԻ ՇԱՀԱԳՈՐԾՄԱՆ ԺԱՄԿԵՏԸ ԵՐԿԱՐԱՑՆԵԼՈՒ ՇԱՀԱԳՈՐԾՄԱՆ ԺԱՄԿԵՏԻ ԵՐԿԱՐԱՑՈՒՄ-2 ՆՊԱՏԱԿՈՎ ԳՈՐԾԸՆԹԱՑ ՍԿՍԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

|  |  |
| --- | --- |
| **Իրավական ակտի հիմնավորումը** | |
|  | **Կարգավորման ենթակա խնդրի սահմանումը և առկա իրավիճակը** |
|  | Հայկական ատոմային էլեկտրակայանի N 2էներգաբլոկի շահագործման նախագծային ժամկետն ավարտվել է 2016 թվականին։ ՀՀ կառավարության 2012 թվականի ապրիլի 19-ի N 461-Ն որոշման համաձայն իրականացվել է ՀԱԷԿ-ի N 2էներգաբլոկի շահագործման նախագծային ժամկետի երկարացման ծրագիրը, որի արդյունքում ՀԱԷԿ-ի N 2էներգաբլոկի շահագործման ժամկետը սահմանված կարգով երկարացվել է մինչև 2026 թվականը։ Նշված ծրագրի շրջանակներում ՀԱԷԿ-ում կատարվել են մեծածավալ արդիականացման և վերազինման աշխատանքներ շուրջ 189 մլն ԱՄՆ դոլար ՌԴ-ից ստացված վարկային և դրամաշնորհային միջոցներ, ինչպես նաև ՀՀ պետական բյուջեից շուրջ 63.2 մլրդ դրամ։  Հաշվի առնելով արդեն իսկ կատարված արդիականացման աշխատանքները, ինչպես նաև մասնագիտացված կազմակերպությունների կարծիքները և նմանատիպ էներգաբլոկների շահագործման ժամկետի երկարացման միջազգային փորձը, նախատեսվում է, որ լրացուցիչ ներդրումներ/աշխատանքներ կատարելու միջոցով հնարավորություն կստեղծվի երկարացնել ՀԱԷԿ N 2էներգաբլոկի շահագործման նախագծային ժամկետը ևս 10-ը տարով՝ 2026 թվականից մինչև 2036 թվականը։ |
|  | **Կարգավորման նպատակը**  Նախագծով առաջարկվում է Հայկական ատոմային էլեկտրակայանի N 2 էներգաբլոկի շահագործման նախագծային ժամկետը ևս 10 տարով՝ 2026 թվականից մինչև 2036 թվականը երկարացնելու նպատակով ԾՐԱԳՐԻ մշակում, որը հիմք կհանդիսանա ՀՀ կառավարության կողմից հետագա ընթացքը որոշելու նպատակով: |
|  | **Նախագծի մշակման գործընթացում ներգրավված** **ինստիտուտները և անձինք** |
|  | Տարածքային կառավարման և ենթակառուցվածքների նախարարություն |
|  | **Ակնկալվող արդյունքը** |
|  | ՀՀ կառավարության որոշման նախագծի ընդունումը հնարավորություն կտա գնահատել Հայկական ատոմային էլեկտրակայանի N 2էներգաբլոկի շահագործման նախագծային ժամկետը երկարացնելու տեխնիկական հնարավորությունները, անհրաժեշտ ֆինանսական ռեսուրսները և հնարավոր ներդրումների ազդեցությունը վերջնական սպառողի սակագնի վրա։ |
|  | **Տեղեկատվություն լրացուցիչ ֆինանսական միջոցների անհրաժեշտության, պետական բյուջեում եկամուտներում և ծախսերում սպասվելիք փոփոխությունների մասին** |
|  | Որոշման նախագծի ընդունմամբ եկամուտների և ծախսերի ավելացում կամ նվազեցում պետական բյուջեում չի նախատեսվում: |
|  | **Նախագծի կապը ռազմավարական փաստաթղթերի հետ**  ՀՀ կառավարության սույն որոշման նախագիծը առնչվում է ՀՀ կառավարության ռազմավարական փաստաթղթերի հիմնադրույթներին: |
|  | Հայաստանի Հանրապետության կառավարության որոշման նախագիծը բխում է Հայաստանի Հանրապետության էներգետիկայի բնագավառի զարգացման ռազմավարական ծրագիր մինչև 2040 թվականը փաստաթղթից: |